Hans Wallmark

Hans Ingmar Wallmark (født 23. januar 1965 i Boden) er en svensk tidligere politiker (Moderaterna). Han var medlem av Riksdagen fra riksdagsvalget i Sverige 2006. Han var også medlem av Kyrkomötet. Fra 2003 er han medlem av partiets styre. Han tilhører den konservative delen av partiet. I 2009 var han kandidat til Europaparlamentet. Han leder Sveriges delegasjon til Nordisk råd og overtok høsten 2015 som Nordisk råds president etter Karin Åström i oktober 2014.

Wallmark har studert filosofi og statsvitenskap på Uppsala universitet. I studietiden var han aktiv i studentpolitikken og var leder av studentunionen. Etter at han var ferdig med studiene, arbeidet han som politisk redaktør i Nordvästra Skånes Tidningar i Ängelholm, hvor han også var kommunalråd før han ble valgt inn i Riksdagen.

I 2024 ble han utnevnt til Sveriges ambassadør i Danmark.

 Referanser 


 Kilder 
 Informasjonsside hos riksdagen.se

 Eksterne lenker 



Kategori:Svenske redaktører
Kategori:Svenske riksdagsmedlemmer fra Moderaterna
Kategori:Svenske riksdagsmedlemmer 2006–2010
Kategori:Svenske riksdagsmedlemmer 2010–2014
Kategori:Svenske riksdagsmedlemmer 2014–2018
Kategori:Svenske riksdagsmedlemmer 2018–2022
Kategori:Svenske riksdagsmedlemmer 2022–2026
Kategori:Sveriges ambassadører til Danmark
Kategori:Alumni fra Uppsala universitet
Kategori:Personer fra Boden